Orla Guerin

Iriseoir Éireannach, agus comhfhreagraí cogaidh leis an BBC, is ea Orla Guerin, MBE (a rugadh ar 15 Bealtaine 1966).

 Gairm 
Rugadh Orla Guerin i mBaile Átha Cliath sa bhliain 1966. D’oibrigh sí leis an Sunday Tribune sular oibrigh sí mar iriseoir le RTÉ agus í ag tuairisciú ó oirthear na hEorpa.

Sheas sí mar iarrthóir ag Páirtí an Lucht Oibre i dtoghchán na hEorpa i 1994. Ach níor éirigh léi suíochán a fháil.

 BBC 
Tá Orla Guerin leis an BBC ó 1995.  Is iomaí láthair chogaidh is achrainn a ndearna sí tuairisceoireacht as ó shin.

Bhí Guerin lonnaithe i gCív ó Feabhra 2022 ar aghaidh. Bhí sí ar dhuine de na hiriseoirí a bhí curtha faoi chosc ag an Rúis  i mí Meithimh 2022  Dúradh go raibh a cuid tuairisceoireachta “claonta” ag cothú “fuath ar an Rúis”.

 Onóracha 
Tá gradaim iriseoireachta go leor saothraithe aici, céim oinigh ó Ollscoil na hÉireann Gaillimh in 2019 ina measc.

Bhronn Banríon Shasana MBE uirthi in 2004.

 Pearsanta 
Phós Guerin Michael Georgy sa bhliain 2002.

 Féach freisin 

 Iriseoirí Éireannacha

 Tagairtí 

Catagóir:Iriseoirí Éireannacha
Catagóir:BBC
Catagóir:Daoine a rugadh i 1966
Catagóir:Daoine as Baile Átha Cliath
Catagóir:Láithreoirí teilifíse Éireannacha